Diari Oficial de la Generalitat Valenciana


Sumari del DOGV 9356, del 07-06-2022 (2022/5232)

RESOLUCIÓ d'1 de juny de 2022, de la Direcció General de Formació Professional i Ensenyaments de Règim Especial, per la qual s'adapta, amb caràcter experimental, el currículum del cicle formatiu de grau superior de Comerç Internacional, de la família professional de Comerç i Màrqueting, al perfil professional de Logística Portuària.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9356

Data del DOGV
:   07-06-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/5232


Data del document
:   01-06-2022

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ensenyament professional

RESOLUCIÓ d'1 de juny de 2022, de la Direcció General de Formació Professional i Ensenyaments de Règim Especial, per la qual s'adapta, amb caràcter experimental, el currículum del cicle formatiu de grau superior de Comerç Internacional, de la família professional de Comerç i Màrqueting, al perfil professional de Logística Portuària. [2022/5232]  
El Reial decret 1574/2011, de 4 de novembre, estableix el títol de tècnic superior en Comerç Internacional i en fixa els ensenyaments mínims (BOE 299, 13.12.2011), es desenvolupa per l'Ordre 36/2015, de 30 de març, de la Conselleria d'Educació, Cultura i Esport, per la qual s'estableix per a la Comunitat Valenciana el currículum del cicle formatiu de grau superior corresponent al títol de tècnic superior en Comerç Internacional (DOGV 7500, 08.04.2015), de 2.000 hores de duració.  
  
Actualment, ateses les característiques socioproductives i econòmiques de la Comunitat Valenciana, és de gran importància efectuar una oferta formativa actualitzada, flexible i especialitzada dirigida a la població, que done una resposta adequada a les seues necessitats i als requeriments del sector productiu, amb l'objectiu de millorar l'accés a llocs de treball qualificats.  
En aquest sentit, la Conselleria d'Educació, Cultura i Esport de la Generalitat Valenciana i la Fundació Valenciaport han començat un procés de revisió de les titulacions de Formació Professional relacionades amb les empreses que se situen en l'entorn portuari de València, i inicia amb el títol de tècnic superior en Comerç Internacional.   
  
En relació amb el teixit empresarial, que es beneficiarà de les millores que es proposen, s'ha de tindre en compte que la grandària de la comunitat empresarial relacionada amb el port de València aconsegueix que aproximadament 700 empreses donen treball a uns 39.000 treballadors.  
Amb l'objectiu de millorar la qualitat del servei del sector productiu portuari, tan rellevant en el creixement econòmic de la Comunitat Valenciana, cal disposar d'una formació professional adaptada al perfil professional de Logística Portuària per a poder atendre adequadament els interessos de l'alumnat que vol assolir la competència professional associada al perfil assenyalat.  
Mitjançant aquesta proposta es busca millorar la competència lingüística en anglés, les competències associades amb l'ús d'aplicacions informàtiques i les competències necessàries dins de l'àmbit portuari.   
Es pretén, així mateix, utilitzar una nova metodologia didàctica, que busca que l'alumnat integre els seus continguts, com a forma de treball de les habilitats (treball en equip, responsabilitat, iniciativa?) que es consideren necessàries per a un acompliment professional ple.   
Vistes les competències atorgades pel Decret 173/2020, de 30 d'octubre, del Consell, d'aprovació del Reglament orgànic i funcional de la Conselleria d'Educació, Cultura i Esport, i l'article 6 de la Llei 40/2015, d'1 d'octubre, de règim jurídic del sector públic, aquesta direcció general resol:  
  
Primer   
Aquesta resolució té com a objecte adaptar el currículum del cicle formatiu de grau superior de Comerç Internacional de Formació Professional, de 2.000 hores de duració, al perfil professional de Logística Portuària, de 2.254 hores de duració.  
  
Segon  
1. Els continguts dels mòduls professionals de disseny de la Comunitat Valenciana denominats CV0008 Ofimàtica i Procés de la Informació en el Comerç Internacional, CV009 Gestió Portuària i CV0010 Empreses simulades. Eines informàtiques de la comunitat portuària, s'indiquen en l'annex I d'aquesta resolució.  
2. La distribució horària s'indica en l'annex II d'aquesta resolució.  
  
Tercer  
Les especialitats del professorat per a impartir els mòduls corresponents a aquest cicle formatiu, adaptat al perfil professional de Logística Portuària, seran les que s'estableixen en el Reial decret que estableix el títol de Comerç Internacional.  
  
Quart   
Els centres autoritzats per a impartir aquest cicle formatiu de Comerç Internacional, adaptat de manera experimental a l'especialitat Logística Portuària ?el curs 2022-2023 el primer curs i el curs 2023-2024 el segon curs?, seran:   
- IES Pere Boïl, de Manises, codi: 92960681  
€ CIPFP Ausiàs March, de València, codi: 89314815  
€ CIPFP Mislata, de Mislata, codi: 83644938  
€ IES El Grao, de València, codi: 61139296  
  
Cinqué   
Aquesta resolució deroga la Resolució, de 14 de maig de 2021, de la Direcció General de Formació Professional i Ensenyaments de Règim Especial, per la qual s'adapta, amb caràcter experimental, el currículum del cicle formatiu de grau superior de Comerç Internacional, de la família professional de Comerç i Màrqueting, al perfil professional de Comerç Portuari.  
  
Sisé  
1. L'alumnat que durant el curs 2021-2022 va estar matriculat en l'IES Pere Boïl de Manises en el cicle formatiu de grau superior de Comerç Internacional, adaptat al perfil professional de Comerç Portuari, i que va promocionar a segon curs, es matricularà en aquest curs complint l'horari que figura en la Resolució, de 14 de maig de 2021, de la Direcció General de Formació Professional i Ensenyaments de Règim Especial, per la qual s'adapta, amb caràcter experimental, el currículum del CFGS de Comerç Internacional al perfil professional de Comerç Portuari.  
2. L'alumnat que no va promocionar a segon en el curs 2021-2022, es matricularà en el curs 2022-2023 en el primer curs de Comerç Internacional especialitat logisticoportuària, i cursarà els mòduls que no haja superat; així mateix, s'haurà de matricular i superar els mòduls formatius incorporats en primer curs en l'especialitat de Logística Portuària i cursar el segon curs de l'especialitat logisticoportuària.  
  
3. L'alumnat que a la finalització del curs 2022-2023 no haja superat algun mòdul formatiu de l'especialitat de Comerç Portuari disposarà de dues convocatòries durant el curs 2023-2024 per a superar els mòduls pendents. Transcorregut aquest període, per a poder obtindre el títol de Comerç Internacional en l'especialitat logisticoportuària, s'haurà de matricular i superar els mòduls pendents, així com els mòduls formatius incorporats, en primer i segon curs, en l'especialitat de Logística Portuària.  
  
Seté  
Aquesta resolució produirà efectes l'endemà de ser publicada en el Diari Oficial de la Generalitat Valenciana.  
  
Huité  
Contra aquesta resolució, que no esgota la via administrativa, es podrà interposar un recurs d'alçada davant de la Secretaria Autonòmica d'Educació en el termini d'un mes a comptar de l'endemà de la publicació en el Diari Oficial de la Generalitat Valenciana, de conformitat amb els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
  
València, 1 de juny de 2022.- El director general de Formació Professional i Ensenyaments de Règim Especial: Manuel Gomicia Giménez.  
  
ANNEX I  
Mòduls professionals   
  
1. Mòdul professional: Ofimàtica i Procés de la Informació per al Comerç Internacional  
  
Codi: CV0008.  
Duració: 132 hores.  
A) Resultats d'aprenentatge i criteris d'avaluació.  
1. Gestiona els sistemes d'arxius i busca i selecciona amb mitjans convencionals i informàtics la informació necessària.  
Criteris d'avaluació:   
a) S'han detectat necessitats d'informació.   
b) S'han identificat i prioritzat les fonts d'obtenció d'informació.   
  
c) S'han triat cercadors en Intranet i Internet segons criteris de rapidesa i opcions de cerca.   
d) S'han emprat eines web 2.0 per a obtindre i produir informació.   
  
e) S'han utilitzat els criteris de cerca per a restringir el nombre de resultats obtinguts.   
f) S'han aplicat sistemes de seguretat, protecció, confidencialitat i restricció de la informació.   
g) S'ha canalitzat la informació obtinguda i s'ha arxivat i/o registrat, si ha sigut necessari.   
h) S'han organitzat els arxius per a facilitar la cerca posterior.   
i) S'ha actualitzat la informació necessària.   
j) S'han complit els terminis previstos.   
k) S'han realitzat còpies dels arxius.   
  
2. Elabora fulls de càlcul adaptats a les necessitats que es plantegen en el tractament de la informació i aplica les opcions avançades.   
  
Criteris d'avaluació:   
a) S'han utilitzat les prestacions del full de càlcul per a fer gestions de tresoreria, càlculs comercials i altres operacions administratives.   
  
b) S'han dissenyat i elaborat documents amb el full de càlcul.   
c) S'han relacionat i actualitzat fulls de càlcul.   
d) S'han creat i combinat fórmules i funcions.   
e) S'han establit contrasenyes per a protegir cel·les, fulls i llibres.  
  
f) S'han obtingut gràfics per a l'anàlisi de la informació.   
g) S'han emprat macros per a la realització de documents i plantilles.   
h) S'han importat i exportat fulls de càlcul creats amb altres aplicacions i altres formats.   
i) S'ha utilitzat el full de càlcul com a base de dades: formularis, creació de llistes, filtració, protecció i ordenació de dades.   
j) S'han utilitzat aplicacions i perifèrics per a introduir textos, números, codis i imatges.   
  
3. Elabora documents de text i utilitza les opcions avançades d'un processador de textos.   
Criteris d'avaluació:   
a) S'han utilitzat les funcions, les prestacions i els procediments dels processadors de textos i autoedició.   
b) S'han identificat les característiques de cada tipus de document.   
c) S'han redactat documents de text amb la destresa adequada i s'han aplicat les normes d'estructura.   
d) S'han confeccionat plantilles adaptades als documents administratius tipus, incloses utilitats de combinació.   
e) S'han integrat objectes, gràfics, taules, fulls de càlcul i enllaços, entre altres.   
f) S'han detectat i corregit els errors comesos.   
g) S'ha recuperat i utilitzat la informació emmagatzemada.   
h) S'han utilitzat les funcions i les utilitats que garanteixen les normes de seguretat, integritat i confidencialitat de les dades.   
  
4. Gestiona de manera integrada la informació provinent de diverses aplicacions, així com arxius audiovisuals, utilitzant programes i perifèrics específics.   
Criteris d'avaluació:   
a) S'han gestionat de manera integrada bases de dades, textos i imatges, entre altres, s'han importat i exportat dades provinents de fulls de càlcul i s'han obtingut documents compostos de totes aquestes possibilitats.   
b) S'han seleccionat arxius audiovisuals de fonts externes i s'ha triat el format òptim d'aquests.   
c) S'ha creat i mantingut un banc propi de recursos audiovisuals.   
  
d) S'han personalitzat els arxius audiovisuals en funció de l'objectiu del document que es vol obtindre.   
e) S'ha respectat la legislació específica en matèria de protecció d'arxius audiovisuals.   
  
5. Gestiona el correu i l'agenda electrònica utilitzant aplicacions específiques.  
Criteris d'avaluació:   
a) S'ha utilitzat l'aplicació de correu electrònic.   
b) S'ha identificat l'emissor, el destinatari i el contingut en un missatge de correu.   
c) S'han aplicat filtres de protecció de correu no desitjat.   
d) S'ha canalitzat la informació a tots els implicats.   
e) S'ha comprovat la recepció del missatge.   
f) S'han organitzat les safates d'entrada i eixida.   
g) S'ha registrat l'entrada o l'eixida de correus.   
h) S'han imprés, arxivat o eliminat els missatges de correu.   
i) S'han aplicat les funcions i les utilitats que ofereix l'agenda electrònica com a mètode d'organització del departament.   
j) S'han connectat i sincronitzat agendes de l'equip informàtic amb dispositius mòbils.  
  
6. Elabora presentacions multimèdia de documents i informes i utilitza aplicacions específiques.   
Criteris d'avaluació:   
a) S'ha fet una anàlisi i una selecció de la informació que es vol incloure.   
b) S'han inserit diversos objectes (taules, gràfics, fulls de càlcul, fotos, dibuixos, organigrames, arxius de so i vídeo, entre altres).   
c) S'ha distribuït la informació de manera clara i estructurada.   
d) S'han animat els objectes segons l'objectiu de la presentació.   
e) S'han creat presentacions per a acompanyar exposicions orals.   
f) S'han realitzat presentacions relacionades amb informes o documentació empresarial.   
B) Continguts.  
Gestió d'arxius i cerca d'informació:   
- Internet i navegadors.   
- Utilitat dels navegadors.   
- Descàrrega i instal·lació d'aplicacions, programes i utilitats a través de la web.   
- Eines web 2.0: blogs, wikis, serveis d'allotjament de vídeos i imatges, i xarxes socials, entre altres.   
- Compressió i descompressió d'arxius.   
- Buscadors d'informació.   
- Importació/exportació de la informació.   
- Tècniques d'arxiu.   
- L'arxiu informàtic. Gestió documental.  
  
Elaboració de fulls de càlcul:   
- Estructura i funcions.   
- Instal·lació i càrrega de fulls de càlcul.   
- Disseny.   
- Edició de fulls de càlcul.   
- Gràfics.   
- Tractament de dades.   
- Altres utilitats.   
- Gestió d'arxius.   
- Impressió de fulls de càlcul.   
- Interrelacions amb altres aplicacions.   
  
Creació de documents amb processadors de text:   
- Estructura i funcions.   
- Instal·lació i càrrega.   
- Disseny de documents i plantilles.   
- Edició de textos i taules.   
- Gestió d'arxius.   
- Impressió de textos.   
- Interrelació amb altres aplicacions.   
- Opcions avançades.   
  
Gestió integrada d'arxius:   
- Arxius integrats per diverses aplicacions: full de càlcul, processador de textos, gràfics i altres.   
- Gravació, transmissió, recepció i comprensió. Dispositius de captació i reproducció.   
- Contingut visual i/o sonor.   
- Objectiu de la comunicació dels continguts.   
- Inserció en altres mitjans o documents.   
- Obsolescència i actualització.   
  
Gestió de correu i agenda electrònica:   
- Tipus de comptes de correu electrònic.   
- Entorn de treball: configuració i personalització.   
- Plantilles i signatures corporatives.   
- Fòrums de notícies (news): configuració, ús i sincronització de missatges.   
- La llibreta d'adreces: importar, exportar, afegir contactes, crear llistes de distribució i posar la llista a disposició d'altres aplicacions ofimàtiques.   
- Gestió de correus: enviar, esborrar, guardar i fer còpies de seguretat, entre altres.   
- Gestió de l'agenda: cites, calendari, avisos i tasques, entre altres.   
- Sincronització amb dispositius mòbils.   
  
Elaboració de presentacions:   
- Estructura i funcions.   
- Instal·lació i càrrega.   
- Procediment de presentació.   
- Utilitats de l'aplicació.   
- Procediment de protecció de dades. Còpies de seguretat.   
- Interrelacions amb altres aplicacions.  
  
C) Orientacions pedagògiques  
Aquest mòdul professional conté la formació necessària per a exercir la funció d'utilització d'aplicacions informàtiques d'oficina per a la realització de tasques administratives relacionades amb el comerç internacional.  
La utilització d'aplicacions informàtiques d'oficina per a la realització de tasques administratives inclou aspectes com:  
- Confecció, registre i control de tota la documentació administrativa generada en l'empresa.  
- Gestió i control dels arxius d'informació empresarial.  
- Registre de les operacions més comunes relacionades amb l'activitat comercial de l'empresa.  
- Confecció de la documentació i gestió i control de les obligacions tributàries derivades de l'activitat comercial.  
Les activitats professionals associades a aquesta funció s'apliquen en:  
- Comunicacions de tota mena.  
- Atenció al client.  
- Processament de dades.  
- Documentació.  
 Tramitació.  
 Registre.  
La formació del mòdul contribueix a assolir els objectius generals b), e), h), i), n), ny) i o) del cicle formatiu, i les competències b), l), m), n,), ny) i o) del títol.  
Les línies d'actuació en el procés d'ensenyament-aprenentatge que permeten assolir els objectius del mòdul tractaran sobre:  
 L'anàlisi dels canvis i les novetats que es produeixen en el mercat d'aplicacions informàtiques.  
 La instal·lació i l'actualització d'aplicacions.  
 L'elaboració de documents (manuals, informes i parts d'incidència, entre altres).  
 L'assistència i la resolució de problemes en l'explotació d'aplicacions.  
2. Mòdul professional: Gestió Portuària  
  
Codi: CV0009.  
Duració: 60 hores  
A) Resultats d'aprenentatge i criteris d'avaluació  
1. Identifica els agents principals que componen la comunitat logisticoportuària i coneix el rol que tenen els ports en el comerç internacional.  
Criteris d'avaluació:  
a) S'han identificat els efectes de la globalització en el comerç internacional.  
b) S'han localitzat geogràficament els processos de fabricació actual i futura segons els sectors i els mercats que són objecte de les operacions de comerç internacional que es mouen a través dels ports.  
c) S'han visualitzat les conseqüències d'introduir la innovació en alguns sectors identificats, així com l'impacte que situacions sanitàries o geopolítiques poden produir sobre el consum i, per tant, els canvis en la distribució del patró comercial de matèries/productes/serveis.  
  
d) S'han identificat els acords preferencials i les zones geogràfiques de procedència.  
e) S'han identificat els processos logístics derivats de la deslocalització de la producció.  
f) S'ha analitzat el paper que exerceixen els ports en el comerç internacional.  
g) S'han analitzat les implicacions en la logística moderna i la gestió eficient de transports i informació.  
h) S'ha valorat la funció logística dels ports, la relació que tenen amb la cadena de subministrament i les diverses formes de transport.  
i) S'han identificat els agents que componen la comunitat logisticoportuària, les funcions principals, com es produeix l'accés a la professió, els serveis que presta i les tarifes que cobra, així com les responsabilitats que assumeix en la gestió del transport i els documents que emet cadascun.   
j) S'ha dut a terme un exercici pràctic en què s'han detallat les relacions que hi ha entre els agents de la comunitat logisticoportuària en operacions d'importació i exportació diferents, s'han avaluat els serveis que presta cadascun d'aquests, les tarifes que s'hi apliquen i el procés de cobraments i pagaments.   
  
2. Organitza la càrrega i la gestió del transport atenent les seues diverses maneres amb criteris de sostenibilitat i eficiència.  
Criteris d'avaluació:  
a) S'han classificat els diferents tipus de càrrega existent.  
b) S'han analitzat les particularitats de la càrrega en contenidor.  
c) S'han analitzat les particularitats de la càrrega general.   
d) S'han identificat els documents necessaris segons el tipus de càrrega.  
e) S'han identificat els diversos envasos i embalatges existents.  
f) S'ha determinat el trincatge i l'estiba dels diversos tipus de càrrega.  
g) S'ha calculat el cubicatge segons els tipus de càrregues.  
h) S'ha analitzat la importància del transport marítim en el comerç internacional.  
i) S'ha explicat la logística de la càrrega aèria.   
j) S'han analitzat els aspectes que caracteritzen el transport per carretera i el transport per ferrocarril.   
k) S'han avaluat els conceptes d'intermodalitat i sincromodalitat.  
  
l) S'ha dut a terme un cas pràctic en el qual s'ha avaluat la millor alternativa de transport, i s'hi han aplicat criteris de sostenibilitat i eficiència.   
  
3. Coneix les operacions del comerç internacional, els fluxos d'informació que es generen, les implicacions de la contractació del transport i els documents que els donen suport.  
Criteris d'avaluació:   
a) S'han indicat els contractes de comerç internacional i conegut les parts que hi intervenen.   
b) S'ha analitzat un procés d'importació i exportació de mercaderies i s'ha estudiat el procés físic i documental associat, en funció del tipus de càrrega i transport emprat, així com els agents i les parts que hi intervenen.   
c) S'han llistat i detallat els documents relacionats amb les operacions de comerç internacional.   
- S'han descrit individualment tots els documents relacionats amb la contractació i la gestió del transport en les diverses maneres.  
- S'han analitzat els documents relacionats amb els controls administratius i duaners.  
d) S'ha aplicat la normativa duanera.  
e) S'han definit els règims duaners.   
f) S'ha explicat el despatx duaner i s'han estudiat les gestions necessàries per a autoritzar-lo.  
g) En un supòsit pràctic, s'ha abordat un procés d'importació i exportació de mercaderies, s'ha elaborat el flux físic i documental d'aquestes i s'han identificat tots els documents requerits, segons el país d'origen/destinació, la mercaderia transportada i els agents que hi intervenen.   
  
4. Selecciona l'assegurança més adequada en funció del tipus de transport de la mercaderia i el mitjà de pagament més convenient. Investiga el risc de les operacions contractades pels clients potencials, gestiona els cobraments i els pagaments, i determina els impostos que cal liquidar en funció de l'operació que s'ha de fer.  
Criteris d'avaluació:   
a) S'han diferenciat les diverses assegurances que s'han de contractar.  
b) S'han analitzat els mitjans de pagament que cal contractar.  
c) S'han avaluat els riscos de l'operació i la solvència dels clients.  
d) S'han planificat els pagaments que s'han de fer de cadascun dels serveis contractats en una operació de comerç internacional.  
e) S'han simulat els serveis que es facturaran al client final.  
f) S'ha calculat el valor en duana.  
g) S'ha explicat el tractament fiscal subjecte a les operacions de comerç internacional.  
  
5. Identifica la fisonomia portuària i coneix els diversos models de gestió dels ports.  
Criteris d'avaluació:  
a) S'han identificat les parts d'un port i distingit entre el bloc exterior, els molls i els accessos.  
b) S'ha determinat l'avantpaís i el rerepaís d'un port.  
c) S'han realitzat cerques en l'eina web Foreland 4.0 de l'Autoritat Portuària de València.   
d) S'ha identificat els factors clau per als clients d'un port.  
e) S'ha analitzat el pla comercial i estratègic d'un port.   
f) S'han identificat les funcions dels ports i les funcions que es duen a terme en els ports.  
g) S'han definit els diversos models de titularitat i gestió d'un port.   
  
h) S'han analitzat els costos portuaris.  
i) S'han classificat les diverses tarifes portuàries.  
  
6. Coneix els serveis prestats en els ports sota criteris de sostenibilitat, innovació i eficiència.  
Criteris d'avaluació:  
a) S'han classificat i definit els serveis que ofereix un port.  
b) S'han definit els serveis portuaris específics i la seua concessió.   
c) S'han considerat altres activitats comercials i productives que tenen lloc en els ports.  
d) S'han identificat i conegut els actors que intervenen en els serveis generals i específics.  
e) S'han identificat els diversos tipus de terminals marítimes de contenidors, líquids i sòlids a granel, vehicles i passatgers, i s'han reconegut els processos administratius duts a terme i els agents que hi intervenen.   
f) S'ha determinat la documentació requerida en els processos vinculats a l'operativa portuària.  
g) S'han omplit les llistes de càrrega i descàrrega, el pla d'estiba, el manifest de càrrega i la sol·licitud d'escala, i les especificitats de les altres terminals.   
h) S'ha estudiat el flux documental dut a terme per terminals i agents marítims.  
i) S'han determinat els requisits existents per a la contractació de mà d'obra portuària.  
j) Coneix les diverses instal·lacions portuàries i empreses de la comunitat logisticoportuària amb visites.   
  
B) Continguts:  
Definició dels agents principals que componen la comunitat logísticoportuària i el rol dels ports en el comerç internacional.  
- La globalització i els efectes que té en el comerç.  
- Fabricació tradicional versus fabricació actual i futura, tendències.  
- Deslocalització de la producció i els processos logístics que generen.  
- Impacte de crisis sanitàries, econòmiques, geopolítiques actuals.  
- Fluxos del comerç. Matèries primeres i consumidors (mercats de producció i mercats consumidors).  
- Implicacions de la logística moderna per a atendre els mercats: gestió eficient dels transports i gestió eficient de la informació.  
  
- El rol dels ports en el comerç internacional atesos els mercats als quals serveixen. Els ports i les connexions marítimes existents.   
  
- Els incoterms més utilitzats en una operació de comerç internacional en què intervé el transport marítim.  
- Agents que intervenen en una operació d'importació i exportació marítima.  
- Transitari/operador logístic: funcions, accés a la professió, serveis, responsabilitat i gestió del transport, i documentació principal que emet i gestiona.  
- Navilier/agent marítim/consignatari: funcions, accés a la professió serveis, responsabilitat i gestió del transport, i documentació principal que emet i gestiona.  
- El transportista terrestre (carretera i ferrocarril): funcions, accés a la professió, serveis, responsabilitat i gestió del transport, i documentació principal que emet i gestiona.  
- Agent de duanes/representant duaner/OEA: funcions, accés a la professió, serveis, responsabilitat i gestió del transport, i documentació principal que emet i gestiona.  
- Disseny del mapa de relacions que hi ha entre els diversos agents que componen la comunitat logisticoportuària.  
- Qui presta els serveis- Qui els cobra- Serveis i tarifes.   
  
Organització de la càrrega i la gestió del transport atenent les diverses formes amb criteris de sostenibilitat i eficiència.  
- Tipus de càrrega:   
Líquids i sòlids a granel. Particularitats i gestió documental de la mercaderia a granel.  
Mercaderia general. Diferents tipus de càrrega. Càrrega projecte: particularitats i gestió documental.  
Càrrega contenitzada: FCL i LCL. Càrrega completa de contenidor (FCL). Particularitats i gestió documental; LCL. Agrupatge i consolidació de mercaderies. Particularitats operatives i gestió documental; mercaderia refrigerada (reefer): particularitats operatives i gestió documental; mercaderies perilloses: Particularitats operatives i gestió documental.  
- Envasos i embalatges: tipus i materials.  
- Trincatge, cubicatge i estiba de les càrregues: tipologia segons la càrrega.  
- Tipus de transport i relació amb el port.  
- Casos pràctics que analitzen la gestió documental en funció dels tipus de càrrega.  
- Casos pràctics que determinen el contenidor que s'ha d'utilitzar en funció de la mercaderia que es transportarà i el pes d'aquesta.  
- Transport marítim:   
Característiques del transport marítim.  
Avantatges i inconvenients.  
Organismes reguladors i/o referents (OMI) i agents.  
Tipologia de vaixells.  
Tipus de càrregues segons vaixells/trànsits.  
Modalitat del trànsit marítim internacional.  
Nolis/costos.  
Contractes del transport marítim.  
Assegurances.  
Referències normatives.  
- Transport aeri:  
Característiques del transport aeri.  
Avantatges i inconvenients.  
Organismes reguladors i agents.  
Tipologia d'aeronaus.  
Tipus de càrregues i etiquetes.  
Tarifes.  
Contractes del transport aeri.  
Assegurances.  
Referències normatives  
Aeroport com a aeroport de connexió d'un port.  
- Transport per carretera:  
Característiques del transport per carretera.   
Classificació i accés a la professió.  
Avantatges i inconvenients.  
Organismes i agents.  
Tipologia de camions.  
Normativa: temps de conducció i descans. Tacògraf.  
Eurovinyeta i emissions de vehicles.  
Modalitat de transport. Nacional i internacional.  
Contractes del transport terrestre.  
Assegurances.  
Referències normatives.  
Transport terrestre de contenidors en el port.  
- Característiques del transport per ferrocarril.  
Avantatges i inconvenients.  
Organismes i agents.  
Tipologia de trens: càrregues/vagons.   
Modalitat del trànsit. Nacional i internacional.   
Contractes del transport.  
Assegurances.   
Introducció a la gestió ferroportuària.  
Referències normatives.  
- Intermodalitat i sincromodalitat.  
Avantatges i inconvenients.  
Organismes i agents.  
Combinació de transports.  
Contractes de transport.  
Assegurança.  
La terminal intermodal.  
Sincromodalitat: costos i impacte ambiental.  
Referències normatives.  
- Casos pràctics que determinen la millor alternativa de transport amb criteris de sostenibilitat i eficiència.   
Operacions del comerç internacional, els fluxos d'informació i els documents que generen, i gestiona els contractes vinculats.  
- Les operacions del comerç internacional. Importació, exportació.  
  
- Documents relacionats amb la compravenda internacional (documents comercials).  
Factura proforma.  
Contracte de compravenda.  
Crèdit documentari.  
Factura comercial.  
Llista de paqueteria.  
- Documents relacionats amb el contracte i la gestió del transport.  
Sol·licitud de reserva (booking).  
Ordre de transport.  
Ordre de lliurament i admissió de la terminal.   
Coneixement d'embarcament (bill of lading).  
Manifest de càrrega.  
Manifest de noli.  
- Documents relacionats amb els controls administratius i duaners.  
  
Sol·licitud d'actuacions prèvies al despatx C-5.  
Certificat de qualitat.  
Certificat de circulació EUR1 EUR2.  
Certificat d'origen.  
DUA.  
Alçament.  
- Elabora un mapa dels fluxos d'informació d'una operació de comerç internacional.  
- Estructura la cronologia de l'emissió dels documents que s'emeten en una operació de comerç internacional.  
- Identifica els contractes vinculats.  
- Ompli els diversos documents associats.  
- Coneix els ERP i els sistemes de digitació.  
- Procés d'importació de mercaderies. Fluxograma en un procés d'importació.  
- Els acords preferencials i les zones geogràfiques de procedència.  
- Documentació que es genera en un flux d'importació.  
- Controls administratius en un procés d'importació: el paper de la duana.  
- Règims duaners.   
- Documentació associada al procés d'importació.  
- Plataformes intermodals, àrees exemptes i magatzems.  
- Trànsits.  
- Elaboració d'un cas pràctic real en el qual s'identifiquen els documents i la cronologia d'aquests segons el flux físic de les mercaderies.  
- Procés d'exportació de la mercaderia contenitzada.  
- Principals àrees geogràfiques amb les quals es fa el comerç exterior i les línies marítimes regulars que les uneixen amb aquestes destinacions internacionals.  
- El preu del transport. Càlcul de tarifes i elaboració del pressupost.   
  
- Identificació dels documents i la seua cronologia segons el flux físic de les mercaderies. A través d'un cas pràctic s'exposarà:  
La relació entre l'exportador i el transitari. Sol·licitud de cotització.  
  
El contenidor més adequat en funció del tipus de càrrega.   
La relació entre transitari i el navilier.   
L'ordre de transport.  
El depòsit de contenidors. Document de lliurament.  
Càrrega de contenidor.  
Entrada a la terminal de contenidors, document d'admissió.  
La declaració sumària de mercaderies.  
La relació documental naviliera/terminal.  
Assegurança més adequada en funció del tipus de transport de la mercaderia i el mitjà de pagament més convenient.  
- Gestió financera d'operacions de comerç internacional.  
- Gestió d'assegurances de transport marítim.  
- Mitjans de pagament més rellevants en el comerç internacional.  
- L'IVA en el comerç internacional.  
Fisonomia portuària i coneixement dels diversos models de gestió dels ports.   
- Infraestructures portuàries: Parts d'un port.  
Bloc exterior: làmina d'aigua. Dics de recer: frontals i esculleres; senyalització marítima; calat.  
Molls. Tipus de moll en funció de la mercaderia: contenitzada, ro-ro, càrrega general, sòlid i líquid a granel.  
Accessos viaris i ferroviaris.  
- Màrqueting portuari.  
Concepte d'avantpaís i rerepaís.  
L'oferta de valor d'un port: factors clau per als clients.  
Introducció al pla comercial. Aspectes que atrauen les navilieres a triar un port determinat.  
- Gestió portuària.  
Funcions dels ports: els ports comercials.  
Funcions en els ports: funció reguladora, funcions del propietari de l'espai portuari o landlord, funcions operatives: prestació de serveis portuaris, funció del cluster manager.  
Models de titularitat i gestió: titularitat del port, gestió del port, models portuaris.  
Economia portuària: relació de costos portuaris, tarifes i taxes. Objectius i tipologia.  
- Serveis prestats en els ports sota criteris de sostenibilitat, innovació i eficiència.  
Classificació dels serveis portuaris.  
- Serveis generals: servei de trànsit marítim portuari, servei d'ordenació del trànsit terrestre, servei de vigilància general i control d'accessos, servei d'emergències, serveis de lluita contra la contaminació marina, serveis de neteja, servei de comunicacions i servei d'inspecció.   
- Serveis portuaris específics: practicatge, remolc, amarratge i desamarratge, gestió de residus, manipulació de mercaderies i serveis al passatge.  
- Pràctics: funcions, accés a la professió, serveis, responsabilitat i gestió del servei, i documentació principal que emet i gestiona.  
  
- Remolcadors: funcions, accés a la professió, serveis, responsabilitat i gestió del servei, i documentació principal que emet i gestiona.  
  
- Amarradors: funcions, accés a la professió serveis, responsabilitat i gestió del servei, i documentació principal que emet i gestiona.  
  
- Empreses estibadores: serveis, responsabilitat i gestió del servei, i documentació principal que emet i gestiona.  
- Estibadors: funcions, accés a la professió, responsabilitat i gestió del servei, i documentació en la qual intervé.  
- Altres actors (subministraments al vaixell, magatzems frigorífics (Friopuerto), FCC, capitania, Guàrdia Civil, gestió de residus?).  
C) Orientacions pedagògiques.  
Aquest mòdul professional conté la formació necessària per a conéixer la importància dels ports en el comerç internacional, identificar cadascun dels agents que hi intervenen, els tipus de transport i, a més, exercir de manera eficaç i eficient les funcions relacionades amb la gestió administrativa de les operacions de comerç internacional, com ara:  
  
- Anàlisi de la importància dels ports en el comerç internacional.  
  
- Identificació dels agents que intervenen en una operació de comerç internacional.  
- Gestió dels diversos tipus de transport: marítim, aeri, terrestre i la combinació d'aquests (intermodalitat).   
- Gestió documental d'importació i exportació. Coneix tots els tràmits i documents.   
- Estudi del procediment de gestió documental i flux físic de cada tipus de càrrega: càrrega contenitzada, càrregues projecte i càrregues refrigerades (reefer).  
- Gestió duanera d'importació i exportació. Coneix tots els tràmits i documents.   
- Identificació de mitjans de pagament i assegurança.   
- Càlcul del valor en duana i coneixement dels diversos aranzels.   
  
- Aplicació de l'IVA en les operacions de comerç exterior.  
- Liquidació de serveis.  
  
  
3. Mòdul professional: Empreses Simulades. Eines informàtiques de la Comunitat Portuària.  
  
Codi: CV0010.  
Duració: 60 hores  
A) Resultats d'aprenentatge i criteris d'avaluació.  
1. Coneix els sistemes de comunitat portuària (PCS), les seues funcionalitats i, en concret, utilitza l'eina ValenciaportPCS amb l'objectiu d'omplir documents diferents de manera àgil.  
Criteris d'avaluació:  
a) S'han descrit els sistemes de comunitat portuària PCS.  
b) S'ha analitzat la importància dels PCS per a l'intercanvi segur d'informació administrativa, comercial i operacional.  
c) S'ha descrit el funcionament de l'eina ValenciaportPCS.   
d) S'han omplit les dades necessàries per a obtindre l'alçament de la mercaderia d'exportació i d'importació.   
e) S'han realitzat exercicis que permeten consultar les escales dels vaixells que operen al port de València.  
f) S'han fet exercicis amb l'eina Track and Trace. S'han rastrejat diversos contenidors per a traçar-los.  
g) S'han dut a terme exercicis que permeten calcular i introduir les dades necessàries per a transmetre el pes brut verificat (VGM).  
h) S'assignarà, des del perfil de Gestor de precintes de ValenciaportPCS, el número de precinte que es lliura a una ordre d'admissió per al cas de les ordres d'exportació; es consultarà la llista de precintes assignats i es donaran d'alta precintes en l'estoc. Es consultarà l'estoc disponible en cada lloc de lliurament de precintes.  
i) S'han explicat les funcionalitats del gestor de posicionaments i l'estalvi de costos que suposa.  
j) S'ha utilitzat el programa ValenciaportPCS.   
2. Gestiona les eines informàtiques de tipus ERP que necessita un agent transitari per al desenvolupament correcte d'una operació d'exportació.  
Criteris d'avaluació:  
a) S'ha establit la informació que ha de tindre la sol·licitud de cotització d'un client.   
b) S'han explicat els conceptes bàsics del servei d'atenció al client.  
  
c) S'han repartit casos pràctics reals que contenen una factura, una llista de paqueteria i una sol·licitud de cotització amb els incoterms CIP i DDP.   
d) S'ha calculat la dimensió i el pes de la mercaderia per a establir el contenidor idoni per al transport.   
e) S'ha analitzat la responsabilitat adquirida per l'exportador i els serveis que s'han de contractar en funció de l'incoterm pactat.  
f) S'han utilitzat aplicacions específiques per a sol·licitar cotització a la naviliera.  
g) S'han explicat els conceptes de noli i despeses FOB/port d'origen.   
h) S'han explicat els diversos conceptes que s'han de tindre en compte a l'hora de fer una cotització.   
i) S'ha cotitzat en termes CIP i DDP i s'ha calculat el marge i el cost de cadascun d'aquests.  
j) S'han efectuat les gestions administratives corresponents per a la gestió del transport interior. S'han generat els documents d'admissió i de lliurament.  
k) S'ha establit contacte amb el representant duaner per a sol·licitar la cotització pel despatx de la mercaderia i l'emissió de la documentació corresponent.  
l) S'ha calculat el benefici de l'operació.  
m) S'ha enviat al client l'oferta.  
n) S'ha utilitzat l'aplicació informàtica per a sol·licitar la reserva (booking), l'ordre de transport, la gestió del despatx duaner i l'alçament posterior, les instruccions d'embarcament i s'ha generat el master BL i el house BL.  
o) S'han realitzat les gestions administratives corresponents per a gestionar pagaments i cobraments.  
p) S'han gestionat les despeses fiscals derivades de l'operació.  
3. Gestiona les eines que necessita un agent transitari per al desenvolupament correcte d'una operació d'importació.   
Criteris d'avaluació:  
a) S'ha explicat la importància de l'agent en el port de destinació i s'ha establit contacte amb un agent simulat.   
b) S'ha identificat la documentació necessària per al procés d'importació.  
c) S'han introduït les dades necessàries en l'eina informàtica per a la realització de l'avís d'arribada.  
d) S'han introduït les dades necessàries en l'eina informàtica per a la gestió del despatx duaner en destinació i l'alçament de la mercaderia.   
  
e) S'han introduït les dades necessàries en l'eina informàtica per a generar l'ordre de transport.   
f) S'han enviat els documents generats a l'agent de destinació: avís d'arribada, despatx de duana i avís d'arribada del contenidor.   
g) S'han efectuat les gestions administratives corresponents per a gestionar pagaments i cobraments.  
h) S'han gestionat les despeses fiscals derivades de l'operació.   
B) Continguts.  
Port Community Systems: ValenciaportPCS.  
- L'eina PCS. Utilitats.  
- Alçament sense papers.  
- Consulta d'escales.  
- Transport terrestre.  
- VGM.  
- Gestor de precintes.  
- Gestor de posicionaments.  
Desenvolupament d'una operació d'exportació, des del punt de vista del transitari, mitjançant un sistema de planificació de recursos empresarials o ERP (Enterprise Resource Planning) que simule una operació real.   
- Sol·licitud de cotització per part de l'exportador.  
- Cotització utilitzant diversos tipus d'incoterms.  
- Sol·licitud de cotització a la naviliera.  
- Conceptes que ha de cotitzar la naviliera.  
- Conceptes que ha de cotitzar l'empresa transitària.  
- Presentació de l'oferta al client.  
- Sol·licitud de reserva (booking) a la naviliera.  
- Tramitació de l'ordre de transport.  
- Sol·licitud del despatx duaner.  
- Enviament de les instruccions d'embarcament.  
- Emissió del master BL i house BL.   
Desenvolupa una operació d'importació fent ús d'una ERP que simule una operació real.  
- Contacte amb l'agent en el port de destinació i enviament de la documentació necessària.  
- Preavís d'arribada.  
- Despatx de duanes.  
- Gestió del transport interior fins al magatzem de l'importador.  
- Contacte entre agent de port d'origen i port de destinació.  
Innovació portuària i reptes.  
- Reptes dels ports enfront de les dinàmiques del comerç internacional.  
Objectius de Desenvolupament Sostenible (ODS). Agenda 2030.  
Dades massives (big data).  
Port intel·ligent (smart port).  
Cadena de blocs (blockchain).  
Automatització.  
Models predictius.  
Altres.  
- Estratègies portuàries després dels reptes: port 4.0.  
- Transformació digital.  
Eines de transformació digital.  
Oportunitats de la indústria 4.0.  
Ecosistemes d'innovació per a l'impuls de la transformació digital.  
  
Lideratge digital i gestió del canvi.  
Competència digital.  
- Transició energètica.  
Gestió ambiental en ports.  
Descarbonització.  
Energies renovables.  
Estratègies de reducció d'emissions.  
Eines de millora en matèria mediambiental.  
- Innovació.  
Terminologia de la innovació.  
Innovació oberta.  
Simuladors.  
Hackthon.  
  
C) Orientacions pedagògiques  
Aquest mòdul conté la formació necessària per a desenvolupar, des del punt de vista del transitari, les funcions relacionades amb la gestió administrativa d'expedients d'exportació i importació. Per a fer-ho, es requereix la utilització d'un ERP i un PCS.   
- Tramitació en un sistema ERP i PCS de casos pràctics reals d'exportació i importació de mercaderies.  
- Cotització en funció de l'incoterm pactat. Assessorament al client.   
  
- Ompliment en aquests sistemes de la documentació necessària per a dur a terme les importacions i exportacions de mercaderies.  
- Interacció amb altres empreses simulades: navilieres, empreses de transport terrestre, representants duaners i empreses d'assegurances.   
- Interacció en llengua anglesa amb l'agent en destinació.   
- Intercanvi d'informació amb els agents rellevants per mitjà de correus electrònics, telèfon o videoconferència.